HU Az Európai Unió Hivatalos Lapja C 49/9

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv (1) alapján

(Hirdetmény folyékony és gáznemű szénhidrogének bányászati kutatására vonatkozó kizárólagos engedély – az ún. „Permis du Sénonais” – iránti kérelmekről)

(EGT-vonatkozású szöveg)

2013/C 49/06

A ZaZa Energy France SAS (székhelye: 5, rue Scribe, 75009 Párizs, 9. kerület, France) és a Hess Oil France SAS (székhelye: 16–18, rue du quatre-septembre, 75002 Párizs, 2. kerület, France) 2011. október 26-án kelt kérelmükben – egyetemleges felelősség terhe mellett – folyékony és gáznemű szénhidrogének bányászati kutatására feljogosító, 4 (négy) évre szóló kizárólagos engedélyért – az ún. „Permis de Sénonais”-ért – folyamodtak. A kérelem Aube (10) és Yonne (89) megye területének egy részét érinti.

Az ezen engedély tárgyát képező terület határvonalát a földrajzi koordinátáikkal meghatározott alábbi pontokat felsorolásuk sorrendjében összekötő hosszúsági és szélességi körök ívei alkotják, a Párizson átmenő hosszúsági kört véve kezdő meridiánnak.

NYUGATI BLOKK Pont Keleti hosszúság Északi szélesség A 1,10 53,60 B 1,20 53,60 C 1,20 53,50 D 1,10 53,50 KELETI BLOKK Pont Keleti hosszúság Északi szélesség A 1,40 53,60 B 1,50 53,60 C 1,50 53,50 D 1,40 53,50

Az így meghatározott terület nagysága körülbelül 134 km2.

A kérelmek benyújtása és az engedély megadásának feltételei

Az eredeti kérelem és a konkurens társaságok által esetlegesen beadott kérelmek benyújtói kötelesek igazolni, hogy esetükben teljesülnek a bányászati engedélyekről és a földfelszín alatti tárolásra vonatkozó engedélyekről szóló, 2006. június 2-i 2006-648 módosított rendelet (Journal officiel de la République française, 2006. június 3.) 4. és 5. cikkében az engedély megadására vonatkozóan meghatározott feltételek.

Az érdekelt konkurens társaságok e hirdetmény közzétételétől számítva kilencven napon belül kérelmet nyújthatnak be az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogénekre vonatkozó franciaországi bányászati engedélyek megszerzéséről szóló hirdetményben összefoglalt szabályok szerint, amelyeket a bányászati engedélyekről és a földfelszín alatti tárolásra vonatkozó engedélyekről szóló, 2006. június 2-i 2006-648 módosított rendelet (Journal officiel de la République française, 2006. június 3.) ír elő.

A konkurens társaságok kérelmüket a környezetvédelemért, a fenntartható fejlődésért és az energiaügyért felelős minisztériumhoz nyújthatják be a következő címen: Ministère de l’écologie, du développement durable et de l’énergie, Direction de l’énergie, bureau exploration et production des hydrocarbures, Grande Arche, Paroi Nord, 92055 La Défense cedex, France. Az eredeti kérelemről és a konkurens társaságok által benyújtott kérelmekről az eredeti kérelemnek a francia hatóságokhoz való beérkezésétől számított két éven belül, azaz legkésőbb 2013. október 28-án születik döntés.

A tevékenység gyakorlásának és megszüntetésének feltételei és követelményei

A kérelmezők figyelmébe ajánljuk a bányászati törvénykönyv 79. és 79.1. cikkét, továbbá a bányászati tevékenységről, a földfelszín alatti tárolási tevékenységről, valamint a bányákra és a földfelszín alatti tárolásra vonatkozó rendészetről szóló, 2006. június 2-i 2006-649 módosított rendeletet (Journal officiel de la République française, 2006. június 3.).

További felvilágosítás a következő címen kapható:

Ministère de l’écologie, du développement durable et de l’énergie, Direction de l’énergie — Bureau exploration et production des hydrocarbures, Grande Arche, Paroi Nord, 92055 La Défense cedex, France, Telefon: +33 140819527

A fentiekben említett jogszabályok szövege megtekinthető a Légifrance honlapon: http://www.legifrance.gouv.fr

(1) HL L 164., 1994.6.30., 3. o.